wannaphong/clean_thaiwikipedia huggingface dataset:
# BREW
บริว “Brew” (Binary Runtime Environment for Wireless) เป็นชุดซอฟต์แวร์กึ่งสำเร็จรูปที่พัฒนาโดยบริษัท Qualcomm เพื่อใช้เป็นชุดคำสั่งพื้นฐานระบบให้กลุ่มเป้าหมายคือ บริษัทผู้ผลิตโทรศัพท์และผู้ให้บริการเครือข่ายโทรศัพท์มือถือต่างๆทั่วโลก นำชุดคำสั่งบริวไปพัฒนาต่อยอดการทำให้บริการไร้สายแบบ Non Voice Services ต่างๆ โดยการเขียนเมนู/แอปพลิเคชันต่างๆ ขึ้นมาโดยโปรแกรมชุดคิท (BREW Kit Toolbox) ซึ่งสะดวกและรวดเร็วกว่าการพัฒนาบนภาษา C/C+ หรือเทียบกับของคู่แข่งที่เป็นเจ้าตลาดของโปรแกรมคำสั่งประยุกต์กึ่งสำเร็จรูป (Operating Semi-software) ที่รู้จักกันในนาม โปรแกรมจาวา (JAVA) ของบริษัท Sun Microsystems โดย Qualcomm เห็นว่าผู้ผลิตโทรศัพท์และผู้ให้บริการเครือข่ายโทรศัพท์เคลื่อนที่ต่างๆจะเกิดประโยชน์และได้ต่อยอดการใช้งานบนเครือข่ายเทคโนโลยี 3G บนสิทธิบัตร W-CDMA ที่มีอยู่ใน chipset semiconductor ของ Qualcomm ที่เป็นเจ้าตลาดอยู่ รวมทั้งด้วยคุณสมบัติที่กินพลังงานน้อยมาก ตัวระบบก็เรียกใช้พื้นที่ความจำเครื่อง (ROM) ติดตั้งระบบ BREW เพียงเล็กน้อยเท่านั้นแต่ก็ยังสามารถทำงานบนอุปกรณ์แต่ละแบรนด์ บนตัวโปรแกรมของ BREW ได้อย่างมีประสิทธิภาพสูงสุดไม่ต่างกัน ทำให้ผู้ใช้สามารถดาวน์โหลดโปรแกรมหรือแอบพลิเคชันต่าง ๆ ผ่านทางระบบเครือข่ายยุคปัจจุบันที่2.5 (GPRS/EDGE) และรองรับสำหรับยุคที่ 3 ขึ้นไป(UMTS/WCDMA/HSPA) ผ่านคุณสมบัติของบริการ OTA (Over the Air Download) นอกจากนั้นยังสามารถใช้ได้บนเครือข่ายทุกรูปแบบทั้งหมดไม่ว่าจะในเครือข่ายระบบ GSM, CDMA และ TDMA โดยเงื่อนไขเดียวคือตัวโทรศัพท์ในเครื่องลูกข่ายนั้นจะต้องมีการติดตั้งซอฟต์แวร์จาก BREW ล่วงหน้า (Pre-Installed) หรือจะติดตั้งชุดคำสั่งของ BREW เพิ่มเติมก็ได้ และยังสามารถทำงานข้ามระบบร่วมกับ โปรแกรมระบบชุดคำสั่งหรือที่เขียนขึ้นโดยภาษาคอมพิวเตอร์ตัวอื่นได้ด้วย อาทิ เช่น Java, C/C++
# แอช (วงดนตรี)
แอช  เป็นวงดนตรีออลเทอร์นาทิฟร็อกจากไอร์แลนด์เหนือ  ก่อตั้งวงในดาวน์แพทริก วงมียอดขาย 8 ล้านชุดทั่วโลกประวัติวงแอช

 อัลบัม 
 สตูดิโออัลบัม 
 ปี รายละเอียดอัลบัม ตำแหน่งชาร์ต Certifications (sales thresholds)UKAUSNZNORFINSWISWEGERNLFRA1994 Trailer
 Released: October 1994
 Label: Infectious Records
 Formats: CD, Cassette 143 — — — — — — — — — 
 UK: Gold1996 1977
 Released: May 1996
 Label: Infectious Records
 Formats: CD, Casette 1 18 14 26 26 40 44 65 75 — 
 UK: 3× Platinum1998 Nu-Clear Sounds
 Released: October 1998
 Label: Infectious Records
 Formats: CD, Casette 7 44 — 37 — — — 86 — — UK: 2× Platinum2001 Free All Angels
 Released: April 2001
 Label: Infectious Records
 Formats: CD, Casette 1 43 32 20 — — 58 34 — 121 
 UK: 5× Platinum2004 Meltdown
 Released: May 2004
 Label: Infectious Records
 Formats: CD, digital download 5 75 — 25 — — — 65 — — UK: Platinum2007 Twilight of the Innocents
 Released: July 2007
 Label: Infectious Records
 Formats: CD, digital download 32 — — — — — — — — — 
 UK: Gold "—" denotes releases that failed to chart or was not released

 ซิงเกิล 
 ปี ซิงเกิล ตำแหน่งชาร์ต อัลบัมUK http://www.zobbel.de/cluk/CLUK_A.HTM UK chart listingsIRE http://www.irishcharts.ie/ Irish Singles chart listings1994 "Jack Names the Planets"  - - Trailer "Petrol"  96 - "Uncle Pat" 101 201995 "Kung Fu"  57 - 1977 "Girl From Mars" 11 16 "Angel Interceptor"  14 181996 "Goldfinger" 5 13 "Oh Yeah"  6 141997 "A Life Less Ordinary"  10 16 A Life Less Ordinary Soundtrack1998 "Jesus Says" 15 - Nu-Clear Sounds "Wildsurf"  31 -1999 "Numbskull"  – -2001 "Shining Light" 8 23 Free All Angels "Burn Baby Burn" 13 20 "Sometimes"  21 - "Candy" 20 25 "There's a Star" 13 -2002 "Envy"  21 - Intergalactic Sonic 7″s "Jack Names the Planets"  82 -2004 "Clones"  b - Meltdown "Orpheus" 13 25 "Starcrossed" 22 43 "Renegade Cavalcade" 33 -2007 "You Can't Have It All"  16 - Twilight of the Innocents "Polaris"  32 - "End of the World"  62 -2009 "Return of White Rabbit" c - A-Z Series "True Love 1980"  148 - "Joy Kicks Darkness"  171 - "Arcadia"  114 - "Tracers" 140 - "The Dead Disciples" n/a -
# เดอะซูปแดรกันส์
เดอะซูปแดรกันส์  เป็นวงออลเทอร์นาทิฟร็อกจากสกอตแลนด์ ก่อตั้งในปี 1985 โดยชื่อวงมาจากรายการเกมโชว์ที่มีชื่อ Clangers มีซิงเกิลที่เป็นที่นิยมคือ "I'm Free" เป็นเพลงที่แต่งโดยเดอะโรลลิงสโตนส์ วงเดอะซูปแดรกันส์ยังถูกนำมาทำใหม่จนได้ติดชาร์ตอันดับ 5 ในปี ค.ศ. 1990

 ผลงานอัลบัม 

 อัลบัม 
 Hang Ten (compilation, 1986)
 This Is Our Art (1988) [#60 UK]
 Lovegod (1990) [#7 UK / #88 U.S.]
 Hotwired (1992) [#74 UK / #97 U.S.]
 Hydrophonic (1994)
 

 ซิงเกิล 
 ปี เพลง ชาร์ต อัลบั้ม<small><center> UK Singles Chart<small><center> UK Indie Chart<small><center> U.S. Hot 100<small><center> U.S. Modern Rock<small><center> U.S. Dance Club Play<small><center> U.S. Top 40 Mainstream 1986 The Sun Is In The Sky EP <center>- <center>- <center>- <center>- <center>- <center>- 1986 "Whole Wide World" <center>- <center>#2 <center>- <center>- <center>- <center>- 1986 "Hang-Ten" <center>- <center>#2 <center>- <center>- <center>- <center>- 1987 "Head Gone Astray" <center>- <center>#3 <center>- <center>- <center>- <center>- Hang-Ten! 1987 "Can't Take No More" <center>#65 <center>#1 <center>- <center>- <center>- <center>- This Is Our Art 1987 "Soft As Your Face" <center>#66 <center>#2 <center>- <center>- <center>- <center>- This Is Our Art 1988 "The Majestic Head" <center>- <center>#4 <center>- <center>- <center>- <center>- This Is Our Art 1988 "Kingdom Chairs" <center>- <center>- <center>- <center>- <center>- <center>- This Is Our Art 1988 4-Track Live E.P. <center>- <center>- <center>- <center>- <center>- <center>- This Is Our Art 1989 "Backwards Dog" <center>- <center>#5 <center>- <center>- <center>- <center>- Lovegod 1989 "Crotch Deep Trash" <center>- <center>#11 <center>- <center>- <center>- <center>- Lovegod 1990 "Mother Universe" <center>#26 <center>- <center>- <center>- <center>#34 <center>- Lovegod 1990 "I'm Free" <center>#5 <center>- <center>#79 <center>#2 <center>#20 <center>- Lovegod 1991 "Electric Blues" <center>- <center>- <center>- <center>- <center>- <center>-  1992 "Divine Thing" <center>#53 <center>- <center>#35 <center>#3 <center>#17 <center>#24 Hotwired "Pleasure" <center>- <center>- <center>#69 <center>#14 <center>#40 <center>- Hotwired 1994 "One Way Street" <center>- <center>- <center>- <center>- <center>- <center>- Hydrophonic
# การ์ท บรูกส์
โทรยอล การ์ท บรูกส์  เกิดเมื่อวันที่ 7 กุมภาพันธ์ ค.ศ. 1962 เป็นศิลปินเพลงคันทรีชาวอเมริกัน ผลงานชุดแรกของเขาออกขายในปี ค.ศ. 1989 ขึ้นอันดับยูเอสคันทรีอัลบั้มชาร์ตที่อันดับ 2 ขณะที่ชาร์ตบิลบอร์ด 200 ป็อปอัลบั้มไต่ได้สูงสุดอันดับ 13 แนวเพลงของเขาจะรวมองค์ประกอบเพลงร็อกเข้าไปและการแสดงสดที่สร้างความนิยมให้กับเขาอย่างมาก การพัฒนานี้ทำให้เขามีซิงเกิลและอัลบั้มอันโดดเด่น ขณะที่ก้าวประสบความสำเร็จในฝั่งป็อป ทำให้เพลงคันทรีมีฐานคนฟังเพิ่มมากขึ้น

บรูกส์เป็นหนึ่งในผู้ประสบความสำเร็จมากที่สุดในวงการเพลง สร้างสถิติมียอดขายและผู้เข้าชมคอนเสิร์ต ในคริสต์ทศวรรษ 1990 RIAA รับรองผลงานเขาด้วยยอด 128 แผ่นเสียงทองคำขาว มียอดขายราว 113 ล้านชุดในสหรัฐอเมริกา การ์ธ บรูกส์ยังคงมียอดขายอัลบั้มในสหรัฐอเมริกามากที่สุดเป็นอันดับ 2 จากศิลปินทั้งหมด เป็นรองวงเดอะบีตเทิลส์http://www.riaa.com/goldandplatinumdata.php?table=tblTopArt บรูกส์มีผลงานอัลบั้ม 6 ชุด ได้รางวัลแผ่นเสียงเพชร (10 แผ่นเสียงทองคำขาว) ในสหรัฐอเมริกา ได้แก่ Garth Brooks (10× แผ่นเสียงทองคำขาว), No Fences (17× แผ่นเสียงทองคำขาว), Ropin' the Wind (14× แผ่นเสียงทองคำขาว), The Hits (10× แผ่นเสียงทองคำขาว), Sevens (10× แผ่นเสียงทองคำขาว) และ Double Live (21× แผ่นเสียงทองคำขาว).RIAA Gold and Platinum Search for albums by Garth Brooks June 2, 2008 ตั้งแต่ปี 1989 บรูกส์มีผลงานสตูดิโออัลบั้ม 9 ชุด อัลบั้มแสดงสด 1 ชุด อัลบั้มรวมเพลง 4 ชุด อัลบั้มคริสต์มาส 3 ชุด และ 2 บ็อกซ์เซตต์ และมีซิงเกิล 77 ซิงเกิล บรูกส์มียอดขาย 220 ล้านชุด ซิงเกิลและอัลบั้ม ทั่วโลก

 ผลงาน 

สตูดิโออัลบั้ม
 1989: Garth Brooks
 1990: No Fences
 1991: Ropin' the Wind
 1992: The Chase
 1993: In Pieces
 1995: Fresh Horses
 1997: Sevens
 1999: Garth Brooks...In the Life of Chris Gaines
 2001: Scarecrow
 2005: The Lost Sessions
 2014: Man Against Machine

อัลบั้มอื่น อัลบั้มรวม
 1994: The Garth Brooks Collection
 1994: The Hits
 1998: Double Live
 2007: The Ultimate Hits
# ปลาสังกะวัง
ปลาสังกะวัง  ปลาน้ำจืดชนิดหนึ่ง มีชื่อวิทยาศาสตร์ว่า Pangasius polyuranodon ในวงศ์ปลาสวาย (Pangasiidae) มีรูปร่างคล้ายปลาชนิดอื่นในวงศ์นี้ทั่วไป หากแต่มีหนวดยาวถึงหรือเลยครีบอก และครีบหางเป็นแผ่นหนาอย่างเห็นได้ชัด สีครีบทุกครีบออกเหลือง ส่วนหัวหลิมกลมและตำแหน่งตาอยู่ต่ำกว่ามุมปากคล้ายปลาบึก (Pangasianodon  gigas)

ขนาดยาวเต็มที่ประมาณ 50-80 เซนติเมตร พบกระจายพันธุ์ในลุ่มแม่น้ำโขงและปากแม่น้ำที่ติดกับทะเลที่เป็นน้ำกร่อย เช่น ปากแม่น้ำบางปะกง เป็นต้น

มีชื่อเรียกอื่น ๆ อีกว่า "ปลาสังกะวาดแวง" หรือ "ปลาชะแวง" สังกะวัง จากเว็บไซต์พจนานุกรมฉบับราชบัณฑิตยสถาน พ.ศ. 2542
# อภิมหาอำนาจ
300px|thumb|
รัฐในปัจจุบันซึ่งมีการอ้างว่าเป็นหรือมีขีดความสามารถที่จะเป็นอภิมหาอำนาจในคริสต์ศตวรรษที่ 21:

อภิมหาอำนาจ  คือ รัฐซึ่งเป็นผู้นำในระบบระหว่างประเทศและความสามารถในการใช้อำนาจชักจูงให้เกิดเหตุการณ์ต่าง ๆ และก่อให้เกิดประโยชน์แก่ตนและวางแผนใช้อำนาจในระดับทั่วโลกเพื่อปกป้องผลประโยชน์เหล่านี้ รัฐ "อภิมหาอำนาจ" ถูกพิจารณาว่ามีความเหนือกว่ารัฐ "มหาอำนาจ"  

อลิซ ไลแมน มิลเลอร์ ศาสตราจารย์แห่งกิจการความมั่นคงแห่งชาติ ณ บัณฑิตวิทยาลัยกองทัพเรือ ให้คำจำกัดความของอภิมหาอำนาจว่า "ประเทศซึ่งมีความสามารถจะรักษาอำนาจครอบงำและส่งอิทธิพลได้ในทุกพื้นที่ในโลก และในบางครั้ง ในมากกว่าหนึ่งภูมิภาคของโลกในเวลาใดเวลาหนึ่ง และอาจกล่าวได้ว่าบรรลุสถานะความเป็นเจ้าโลก

คำดังกล่าวเริ่มถูกใช้เป็นครั้งแรกในปี ค.ศ. 1944 โดยมีความหมายถึงสหรัฐอเมริกา สหภาพโซเวียต และจักรวรรดิบริติช ภายหลังสงครามโลกครั้งที่สองยุติ เมื่อจักรวรรดิบริติชกลายสภาพเป็นเครือจักรภพแห่งชาติ และอาณานิคมทั้งหลายได้รับเอกราช สหรัฐอเมริกาและสหภาพโซเวียตมักจะถูกพิจารณาว่าเป็นสองอภิมหาอำนาจ ซึ่งเผชิญหน้ากันและกันในสงครามเย็น

จนกระทั่งสงครามเย็นยุติ ส่วนใหญ่เชื่อกันว่ามีเพียงสหรัฐอเมริกาเท่านั้นที่ยังคงเติมเต็มเงื่อนไขที่จะพิจารณาว่าเป็นอภิมหาอำนาจ ถึงแม้ว่าจะยังคงมีการโต้เถียงกันถึงความเป็นเจ้าหรือการล้อมอำนาจของโลกโดยสหรัฐอเมริกาก็ตามUnger J (2008), U.S. no longer superpower, now a besieged global power, scholars say  University of Illinois สาธารณรัฐประชาชนจีน สหภาพยุโรป อินเดีย และรัสเซียCNN 2008 interview with US Senators Carl Levin & John Cornyn (Russia a superpower) New York Times by Ronald Steel professor of international relations August 24, 2008 (Superpower Reborn) ยังได้ถูกพิจารณาว่ามีขีดความสามารถที่จะก้าวเป็นสถานะอภิมหาอำนาจในคริสต์ศตวรรษที่ 21Waving Goodbye to Hegemony ในขณะที่หลายฝ่ายยังคงสงสัยในการคงอยู่ของอภิมหาอำนาจในยุคหลังสงครามเย็น โดยอ้างถึงตลาดโลกอันซับซ้อนในปัจจุบัน และการเป็นเอกราชที่เพิ่มมากขึ้นระหว่างชาติต่าง ๆ ทำให้แนวคิดของอภิมหาอำนาจกลายเป็นอดีต และโลกในตอนนี้กำลังดำเนินในลักษณะหลายขั้ว
# ฌอร์ฌ เลอแม็ทร์
มงแซเญอร์ฌอร์ฌ อ็องรี โฌแซ็ฟ เอดัวร์ เลอแม็ทร์ (17 กรกฎาคม ค.ศ. 1894 - 20 มิถุนายน ค.ศ. 1966) เป็นบาทหลวงโรมันคาทอลิกชาวเบลเยียม มีสมณศักดิ์เป็นเพรเลต และเป็นศาสตราจารย์ด้านฟิสิกส์และดาราศาสตร์ที่มหาวิทยาลัยคาทอลิกเลอเฟิน บางครั้งเรียกโดยย่อด้วยชื่อตำแหน่งว่า "คุณพ่อ"  หรือ "พระคุณเจ้า" 

เลอแม็ทร์ได้นำเสนอแนวคิดเกี่ยวกับต้นกำเนิดของจักรวาล ซึ่งต่อมากลายมาเป็นทฤษฎีบิกแบง เขาเรียกทฤษฎีของเขาว่า "สมมุติฐานว่าด้วยอะตอมแรกเริ่ม"A Science Odyssey: People and Discoveries: Big bang theory is introducedLemaître - Big Bang
# พลังงานมืด
ในการศึกษาจักรวาลวิทยาเชิงกายภาพ ดาราศาสตร์ และกลศาสตร์ท้องฟ้า พลังงานมืด  คือพลังงานในสมมุติฐานที่แผ่อยู่ทั่วไปในอวกาศและมีแนวโน้มจะเพิ่มสูงขึ้นตามอัตราการขยายตัวของเอกภพ พลังงานมืดเป็นวิธีที่นิยมมากที่สุดในการใช้อธิบายถึงผลสังเกตการณ์และการทดลองมากมายอันแสดงถึงลักษณะที่เอกภพปรากฏตัวอยู่ในลักษณะการขยายตัวออกอย่างมีอัตราเร่ง ในแบบจำลองมาตรฐานของจักรวาลวิทยา มีพลังงานมืดอยู่ในเอกภพปัจจุบันเป็นจำนวน 74%ของมวล-พลังงานรวมทั้งหมดในเอกภพ

รูปแบบของพลังงานมืดที่นำเสนอกันมีอยู่ 2 รูปแบบ คือ ค่าคงที่จักรวาลวิทยา (cosmological constant) อันเป็นค่าความหนาแน่นพลังงาน "คงที่" ที่แผ่อยู่ในอวกาศอย่างสม่ำเสมอ กับทฤษฎีสนามสเกลาร์ (Scalar field theory) เช่นควินเตสเซนส์หรือโมดูลิ อันเป็นปริมาณที่มีการ "เปลี่ยนแปลง" โดยความหนาแน่นของพลังงานแปรเปลี่ยนไปตามกาลและอวกาศ ส่วนหนึ่งของสนามสเกลาร์ที่มีค่าคงที่ในอวกาศนั้นถูกรวมอยู่ในค่าคงที่จักรวาลวิทยาด้วย ในทางกายภาพแล้ว ค่าคงที่จักรวาลวิทยาจะมีค่าเทียบเท่ากับพลังงานสุญญากาศ (vacuum energy) การแยกแยะการเปลี่ยนแปลงของสนามสเกลาร์ในอวกาศออกจากค่าคงที่จักรวาลวิทยาทำได้ค่อนข้างยาก เพราะการเปลี่ยนแปลงนั้นอาจเป็นไปอย่างช้ามากๆ

การตรวจวัดการขยายตัวของเอกภพอย่างละเอียดแม่นยำสูง เป็นสิ่งจำเป็นที่ต้องใช้เพื่อทำความเข้าใจว่า เหตุใดอัตราการขยายตัวของเอกภพจึงเปลี่ยนแปลงไปเมื่อเวลาผ่านไป ในทฤษฎีสัมพัทธภาพทั่วไป การเปลี่ยนแปลงของอัตราการขยายตัวสามารถระบุพารามิเตอร์ได้โดยอาศัย Equation of state ของจักรวาล การตรวจวัด Equation of state ของพลังงานมืดเป็นหนึ่งในความพยายามยิ่งใหญ่ที่สุดของมนุษย์ในการเฝ้าสังเกตการณ์เอกภพในปัจจุบัน

การนำค่าคงที่จักรวาลวิทยาบวกเข้าไปใน มาตรวัด FLRW มาตรฐานของจักรวาลวิทยา นำไปสู่แบบจำลองแลมบ์ดา-ซีดีเอ็ม ซึ่งถูกอ้างอิงว่าเป็น "แบบจำลองมาตรฐาน" ของจักรวาลวิทยา เพราะความสอดคล้องอย่างยิ่งของผลการคำนวณกับผลสังเกตการณ์ พลังงานมืดเป็นส่วนประกอบสำคัญยิ่งในความพยายามเมื่อไม่นานมานี้ในการสร้างแบบจำลองวงกลม (Cyclic model) สำหรับเอกภพ
# ไกลเพียงใดก็จะไปให้ถึงฝัน
ไกลเพียงใดก็จะไปให้ถึงฝัน  เป็นภาพยนตร์แนวผจญภัย ดราม่า โรแมนซ์ ในปี ค.ศ. 1992 กำกับโดยรอน ฮาวเวิร์ดจากการเขียนบทของฮาเวิร์ดและบ็อบ ดอลแมน นำแสดงโดยทอม ครูซและนิโคล คิดแมน ถ่ายภาพด้วยกล้องพานาวิชัน โดยมิคาเอล ซาโลมอน และดนตรีประกอบด้วยจอห์น วิลเลียมส์ ภาพยนตร์ยังเข้าประกวดในเทศกาลภาพยนตร์เมืองคานส์ ปี 1992

ครูซและคิดแมน รับบทเป็นผู้ย้านถิ่นฐานชาวไอร์แลนด์ที่เข้ามาเสี่ยงโชคในอเมริกาในคริสต์ทศวรรษ 1890 โดยเฉพาะในการแข่งขันเพื่อจับจองที่ดินในปี 1893
# จักรพรรดินีซุนจ็อง
จักรพรรดินีซุนจ็อง (20 สิงหาคม พ.ศ. 2437 – 3 กุมภาพันธ์ พ.ศ. 2509) พระนามเดิม ยุน ชึง-ซุน (,) เป็นพระอัครมเหสีในจักรพรรดิซุนจง จักรพรรดิพระองค์สุดท้ายของราชวงศ์โชซ็อนแห่งเกาหลี

 พระราชประวัติ 
thumb|200px|left|จักรพรรดินีซุนจ็องราวปี พ.ศ. 2473
 พระชนม์ชีพช่วงต้น 
จักรพรรดินีซุนจ็องมีพระนามเดิมว่า ยุน ชึง-ซุน พระราชสมภพในฮันยัง เป็นธิดาของมาร์ควิสยุน แท็ก-ย็อง (,) ขุนนางแห่งแฮพย็อง ทั้งนี้พระองค์เป็นญาติชั้นที่เก้ากับยุน โบ-ซ็อน ประธานาธิบดีคนที่สองของประเทศเกาหลีใต้

พระสนมยุนแห่งแฮพย็องได้เข้ารับราชการเป็นฝ่ายในของมกุฎราชกุมารช็อกในนาม พระสนมยุนแห่งแฮพย็อง ตั้งแต่มีพระชันษาเพียง 10 ปี แต่หลังการสวรรคตของพระสนมมินแห่งยอฮึงพระชายาพระองค์แรก พระสนมยุนจึงขึ้นเป็นพระชายาเอกแทนที่ และเมื่อมกุฎราชกุมารช็อกเสวยราชย์เป็นจักรพรรดิซุนจงหลังจักรพรรดิโคจงสละราชสมบัติ จึงสถาปนาพระสนมยุนขึ้นเป็นจักรพรรดินีเมื่อวันที่ 20 กรกฎาคม พ.ศ. 2450 แต่ไม่มีพระราชโอรส-ธิดาด้วยกัน และหลังจากดำรงพระอิสริยยศได้ไม่นาน พระองค์และพระราชสวามีก็ถูกรัฐบาลญี่ปุ่นลดพระอิสริยยศอันสืบเนื่องมาจากสนธิสัญญาผนวกดินแดนญี่ปุ่น-เกาหลี จึงมีพระอิสริยยศเป็น พระราชินีอีแห่งเกาหลี (แต่ไม่เป็นที่ทราบในเกาหลี) และตกเป็นส่วนหนึ่งของจักรวรรดิญี่ปุ่น

จักรพรรดินีซุนจ็องทรงตกพุ่มหม้าย หลังจักรพรรดิซุนจงพระราชสวามีเสด็จสวรรคตเมื่อวันที่ 24 เมษายน พ.ศ. 2469 ซึ่งเป็นไปได้ว่าถูกลอบปลงพระชนม์ด้วยยาพิษ

 สงครามเกาหลี 
ในช่วงสงครามเกาหลี พระองค์ประทับอยู่ในพระราชวังชังด็อกที่ถูกกองกำลังของเกาหลีเหนือครอบครอง โดยมีทหารเกาหลีเหนือบุกเข้ามาในพระราชฐานพระองค์จึงบริภาษและทรงขับไล่ทหารเหล่านั้นออกไป หลังจากนั้นพระองค์จึงเสด็จไปประทับในพระราชวังอุนฮย็อน ทว่าเมื่อสถานการณ์เริ่มเลวร้ายลง พระองค์จึงเสด็จพระราชดำเนินไปเมืองปูซานกับพระราชวงศ์พระองค์อื่น ๆ อันรวมไปถึงเจ้าหญิงฮี พระชายาในเจ้าชายวันฮึง ในหนังสือ "The World is One" พระนิพนธ์ของเจ้าหญิงพังจาระบุว่าจักรพรรดินีซุนจ็องพระราชดำเนินด้วยพระบาทไปจนถึงปูซาน

 หลังสิ้นสงคราม 
หลังสิ้นสงครามเกาหลี เกาหลีใต้มีการปกครองด้วยระบอบสาธารณรัฐ โดยมีอี ซึง-มันเป็นประธานาธิบดีคนแรกและเขาไม่ชอบระบอบราชวงศ์ อดีตจักรพรรดินีซุนจ็องมิได้รับอนุญาตให้เสด็จกลับไปประทับที่พระราชวังชังด็อก แต่ถูกจัดให้ประทับอยู่ในพระตำหนักซูอินในช็องนึงอย่างอัตคัตคับแคบและไม่สมพระเกียรติ หลังเปลี่ยนรัฐบาลในปี พ.ศ. 2504 พระองค์ได้รับอนุญาตให้กลับไปประทับ ณ พระตำหนักนักซ็อนในพระราชวังชังด็อกพร้อมกับเหล่านางสนองพระโอษฐ์คือพัก ชัง-บก, คิม มย็อง-กิล, ซ็อง อก-ย็อม และพนักงานอีกห้าคน

ในปัจฉิมวัยพระองค์เปลี่ยนไปนับถือศาสนาพุทธ จักรพรรดินีซุนจ็องเสด็จสวรรคตเมื่อวันที่ 3 กุมภาพันธ์ พ.ศ. 2509 ด้วยพระหทัยพิการขณะพระชนมายุ 71 พรรษา ณ พระตำหนักนักซ็อน พระราชวังชังด็อกหลังกลับไปประทับเพียงห้าปี พิธีปลงพระบรมศพเป็นรัฐพิธีทางพุทธศาสนา พระบรมศพถูกบรรจุเคียงข้างกับพระบรมศพของจักรพรรดิซุนจงพระราชสวามี
# หน่วยประมวลผลกราฟิกส์
หน่วยประมวลผลกราฟิกส์  หรือ หน่วยประมวลผลทางภาพ  คือหน่วยประมวลผลพิเศษที่รับภาระการให้แสงและเงาคอมพิวเตอร์กราฟิกส์สามมิติแทนหน่วยประมวลผลกลาง ซึ่งหน่วยประมวลผลกราฟิกส์มีได้ทั้งที่เป็นการ์ดหรือเป็นส่วนหนึ่งของแผงวงจรหลักก็ได้ แต่ส่วนใหญ่ในปัจจุบันอยู่ในรูปของการ์ดแสดงผล

 หน้าที่หลัก 
ช่วยในการประมวลการทำงานในด้านภาพกราฟิกบนหน้าจอคอมพิวเตอร์ให้มีประสิทธิภาพมากยิ่งขึ้น การทำงานของจีพียูจะคล้ายกับซีพียู แต่จะแตกต่างกันตรงที่การ์ดแสดงผลสมัยเก่าทำหน้าที่แปลงข้อมูลดิจิทัลเป็นสัญญาณเท่านั้น แต่ปัจจุบันการ์ดแสดงผลสมัยใหม่ได้รวมความสามารถในการแสดงผลภาพสามมิติมาไว้เป็นมาตรฐาน และได้เรียกชื่อใหม่ว่า หน่วยประมวลผลกราฟิกส์ โดยสามารถลดงานด้านการแสดงผลของซีพียูได้มาก
# สามเหลี่ยม (เครื่องดนตรี)
สามเหลี่ยม  หรืออีกชื่อว่า "กิ่ง" เป็นเครื่องดนตรีที่ทำจากแท่งโลหะ ดัดให้เป็นรูปสามเหลี่ยม แท่งโลหะมีขนาดเส้นผ่าศูนย์กลางประมาณ 1 ซ.ม. มีตะขอใช้ถือหรือแขวนไว้กับเชือก แล้วตีกระทบด้วยแท่งโลหะ สามเหลี่ยมมีลักษณะเสียงแจ่มใสมีชีวิตชีวา คล้ายเสียงกระดิ่ง มีระดับเสียงที่ไม่แน่นอน
# AGP
AGP (Accelerated Graphics Port) คือพอร์ต หรือ สลอต ("สลอต" คือส่วนที่อนุญาตให้ผู้ใช้เพิ่มการ์ดขยายให้กับคอมพิวเตอร์) ที่ถูกพัฒนาขึ้นมาเพื่อตอบสนองความต้องการทางด้าน Graphics ใช้งานร่วมกับกราฟิกการ์ด เพื่อที่จะให้เพิ่มอัตรา และความเร็วในการรับ/ส่งข้อมูลให้เพิ่มมากขึ้นจากเดิมที่ใช้งานร่วมกับสล็อตแบบ PCI โดย AGP แยกการวิเคราะห์เป็น 2 ส่วนคือ AGP Slot (ส่วนที่เป็นสล๊อตที่ติดตั้งอยุ่บนเมนบอร์ด) และ AGP Card

การพัฒนานี้ได้เริ่มมาจาก AGP 1.0 หรือ AGP1X/2X เป็นต้นมาซึ่งจะสามารถที่จะทำงานได้เท่ากับความเร็วของอัตราบัสบนระบบกล่าวคือ ถ้าใช้งานที่ระบบบัส 100MHz AGP 1X ก็จะมีความเร็วในการรับ/ส่งข้อมูลที่ 100MHz เช่นกัน และยังมี AGP อีกหนึ่งประเภทซึ่งตอนนี้นั้นยังมีใช้งานอยู่ในเมนบอร์ดบางรุ่นเท่านั้น คือ AGP Pro สล็อตแบบนี้จะเพิ่มส่วนที่จะให้แรงดันไฟฟ้าเพิ่มขึ้นมาเพื่อที่จะรองรับการทำงานของกราฟิกการ์ดที่ใช้ระบบระบายความร้อนขนาดใหญ่ ซึ่งในตอนนี้นั้น กราฟิกการ์ดส่วนใหญ่จะแก้ปัญหาเหล่านี้โดยการอาศัยกระแสไฟฟ้าจาก Power Supply โดยตรง ซึ่งทำให้การใช้งานสล็อดแบบ AGP Pro ไม่มีความจำเป็น
# กลองใหญ่
กลองใหญ่  คือ เครื่องตีกระทบ มี 2 หน้า ขึงด้วยหนังกลอง กลองใหญ่ที่ใช้ในวงออร์เคสตราและเป็น กระเดื่องในกลองชุดด้วย จะมีขนาดใหญ่ที่สุดกว่า 32 นิ้ว ถ้าใช้ในวงโยธวาทิตและแตรวง จะมีขนาดตั้งแต่ 24 – 32 นิ้ว ตีด้วยไม้ตี ปลายไม้ข้างหนึ่งทำเป็นปมไวัสำหรับใช้ตีกระทบกับหนังกลอง ปมนั้นอาจหุ้มด้วยสักหลาด ไม้ก็อก ผ้านวมหรือฟองน้ำ เสียงกลองตีเน้นย้ำจังหวะเพื่อให้เกิดวามหนักแน่นหรืออาจจะใช้รัวเพื่อให้เกิดความตื่นเต้น รัวเพื่อสร้างจุดสนใจในบทเพลงเพิ่มขึ้นก็ได้
# กลองทิมปานี
กลองทิมปานี  หรือเรียกอีกชื่อหนึ่งว่า เคทเทิลดรัม  เป็นกลองที่ปรับระดับเสียงได้ มีรูปร่างคล้ายกระทะหรือกาต้มน้ำ ตั้งอยู่บนฐาน ตัวกลองทำด้วยทองแดง ใช้หนังลูกวัวขึง มีสกรูอยู่รอบๆ ขอบกลองเพื่อใช้บังคับหนังกลองให้ตึงมากน้อยให้เกิดระดับเสียงที่ต้องการ นอกจากสกรูแล้วที่ฐานยังมีกระเดื่องไว้ให้ผู้เล่นเหยียบเปลี่ยนระดับเสียงอุปกรณ์ที่สำคัญอีกอย่างหนึ่งคือ ไม้ตีกลอง (Drum Sticks)ซึ่งมีขนาดแตกต่างกัน (เล็ก กลาง และใหญ่) หัวไม้ตีกลองมักจะหุ้มด้วยสักหลาด ผ้า สำลี ไม้ก๊อก หรือ ฟองน้ำเสียงของทิมปานี จะทุ้มมากหรือน้อยขึ้นอยู่กับเส้นผ่าศูนย์กลาง ของหน้ากลอง ถ้าเส้นผ่าศูนย์กลางยาวมากเสียงก็จะทุ้มมากถ้าเส้นผ่าศูนย์กลางสั้น เสียงจะมีความทุ้มน้อย เสียงของกลองทิมปานี เทียบได้กับเสียงเบสเป็นเสียงที่แสดงอำนาจตื่นเต้น เร้าใจ

กลองทิมปานีจะใช้บรรเลงในวงออร์เคสตรา ในการบรรเลงต้องใช้กลองทิมปานีอย่างน้อย 2 ใบ จึงมีรูปพหูพจน์อยู่เสมอคือ "Timpani" ถ้าเป็นเอกพจน์หรือกลองลูกเดียวเรียกว่า "Timpano"
กลองทิมปานีเป็นกลองที่มีระดับเสียงที่นิยมมี 4 ขนาด คือ 20 นิ้ว, 23 นิ้ว, 26 นิ้วและ29นิ้ว กลองแต่ละใบจะมีช่วงห่างของเสียงอยู่ราวคู่ 5 เพอร์เฟค (Perfect) และถ้าต้องการจะให้มีเสียงที่ดีควรจัดให้เสียงอยู่ช่วงกลาง
# ดาวเทียมสำรวจคลื่นไมโครเวฟวิลกินสัน
ดาวเทียมสำรวจคลื่นไมโครเวฟวิลกินสัน (WMAP) หรือ ดาวเทียมดับเบิลยูแมป ชื่อเดิมคือ แมป (MAP) และ เอกซ์พลอเรอร์ 80 (Explorer 80) เป็นยานอวกาศที่วัดความแตกต่างของอุณหภูมิการแผ่รังสีความร้อนที่หลงเหลืออยู่จากเหตุการณ์บิกแบง หรือที่เรียกว่า การแผ่รังสีไมโครเวฟพื้นหลังของจักรวาล โดยการตรวจวัดไปทั่วท้องฟ้า หัวหน้าโครงการคือศาสตราจารย์ ชาร์ลส์ แอล. เบนเน็ตต์ แห่งมหาวิทยาลัยจอห์นฮอปกินส์ โดยเป็นโครงการความร่วมมือระหว่างศูนย์การบินอวกาศก็อดเดิร์ด องค์การนาซา กับมหาวิทยาลัยพรินซ์ตัน ยานอวกาศดับเบิลยูแมปถูกนำส่งขึ้นอวกาศเมื่อ 30 มิถุนายน ค.ศ. 2001 จากฟลอริดา ปฏิบัติการดับเบิลยูแมปประสบความสำเร็จในภารกิจ COBE และจัดเป็นยานอวกาศระดับกลาง (MIDEX) ลำที่สองของโครงการสำรวจอวกาศ ในปี ค.ศ. 2003 ชื่อโครงการเปลี่ยนจาก MAP มาเป็น WMAP เพื่อเป็นการให้เกียรติแก่ เดวิด ทอดด์ วิลกินสัน (ค.ศ. 1935-2002) สมาชิกคนหนึ่งในคณะนักวิทยาศาสตร์ในโครงการนี้
# กลองเล็ก
กลองเล็ก  เครื่องตีกระทบ มี 2 หน้า ขึงด้วยหนังกลอง ลักษณะเฉพาะก็คือหน้ากลองด้านล่างขึงคาดไว้ด้วยสายสแนร์ ทำด้วยเอ็นสัตว์ ในปัจจุบันสายสแนร์มีทั้งที่ทำด้วยไนล่อนและทำด้วยเส้นลวดโลหะ กลองเล็กมีชื่อเรียกหลายชื่อ เช่น
 Snare drum มีขาตั้งรองรับตัวกลองใช้เป็นส่วนหนึ่งของกลองชุด หรือนำมาใช้บรรเลงประกอบจังหวะสำหรับวงออร์เคสตร้าหรือวงดนตรีอื่น ๆ ที่นั่งบรรเลง สำหรับวงโยธวาทิตและแตรวงมีตัวยึดกลองทำด้วยโลหะคล้องยึดไว้กับลำตัวของผู้ตี กลองจะอยู่ด้านหน้าของผู้ตี
 Side Drum ใช้สำหรับเรียกกลองเล็กที่ผู้ตีต้องใช้สายสะพายคล้องกลองไว้ข้างลำตัว ตะขอที่อยู่ติดกับขอบกลอง ใช้คล้องเกี่ยวกับตัวกลองไว้กับสายสะพายขอบกลองด้านบนอยู่ในระดับเดียวกับเอวของผู้ตี ตัวกลองอยุ่ในลักษณะเฉียงกับลำตัวของผู้ตี
# บัสคอมพิวเตอร์
บัส  ในเครื่องคอมพิวเตอร์ คือ เส้นทางการติดต่อสื่อสารเพื่อรับส่งข้อมูลร่วมกัน (shared transmission medium) ระหว่างอุปกรณ์คอมพิวเตอร์ที่เสียบเข้ากับสล็อตต่าง ๆ บนเมนบอร์ดของเครื่องคอมพิวเตอร์ เช่น ฮาร์ดดิสก์ไดรฟ์, ซีดีรอมไดรฟ์, การ์ดเสียง และการ์ดแสดงผล เป็นต้น

เนื่องจากการทำงานของระบบคอมพิวเตอร์ หน่วยประมวลผลกลางจะต้องอ่านเอาคำสั่งหรือโปรแกรมจากหน่วยความจำ มาตีความและทำตามคำสั่งนั้น ๆ ซึ่งในบางครั้งจะต้องอ่านข้อมูลจากอุปกรณ์อื่น ๆ เพื่อใช้ประกอบในการทำงาน หรือใช้ในการประมวลผลด้วยผลลัพธ์ของการประมวลผล ก็ต้องส่งไปแสดงผลที่จอภาพ หรือเครื่องพิมพ์หรืออุปกรณ์อื่น ๆ ดังนั้นบัสจึงมีความสำคัญในการส่งถ่ายข้อมูลเป็นอย่างมาก

ทั้งนี้บัสจะมีความกว้างหลายขนาด ขึ้นอยู่กับรุ่นของเครื่องพีซี เช่น บัสขนาด 8 บิต 16 บิต และ 32 บิต ซึ่งบัสยิ่งกว้างก็จะทำให้การส่งถ่ายข้อมูลจะทำได้ครั้งละมาก ๆ จะมีผลทำให้คอมพิวเตอร์เครื่องนั้นทำงานได้เร็วตามไปด้วย
# โจเซฟ ไฟนส์
โจเซฟ ไฟนส์  เกิดเมื่อวันที่ 27 พฤษภาคม ค.ศ. 1970 เป็นนักแสดงชาวอังกฤษ มีผลงานเป็นที่รู้จักในบท วิลเลียม เชกสเปียร์ ใน Shakespeare in Love, บทเซอร์ โรเบิร์ต ดัดลีย์ ใน Elizabeth, บทคอมมอซาร์ ดานิลอฟ ใน Enemy at the Gates, บทมาร์ติน ลูเธอร์ ใน Luther และบทมาร์ก เบนฟอร์ด ในซีรีส์ทางโทรทัศน์เรื่อง FlashForward

โจเซฟ ไฟนส์เป็นน้องชายคนสุดท้องของเรล์ฟ ไฟนส์ นักแสดง, มาร์ทา ไฟนส์และโซฟี ไฟนส์ ผู้กำกับ, แมกนัส ไฟนส์ นักแต่งเพลง และเป็นญาติห่างๆ กับราชวงศ์อังกฤษ  เขามีคู่แฝดชื่อ จาค็อป ไฟนส์
# จูเนียร์ รีด
จูเนียร์ รีด (Junior Reid) เกิดเมื่อวันที่ 3 มิถุนายน ค.ศ. 1965 เป็นนักร้องและนักแต่งเพลงจากจาเมกามีเพลงรู้จักกันดีที่สุดสำหรับเพลงคือ  "One Blood" และ "Funny Man" 

ผลงาน
อัลบั้ม
One Sufferation (10" vinyl) (1980)
Boom-Shack-A-Lack (1985) Greensleeves
Original Foreign Mind (1985)
One Blood (1990, re-released in 1992) Big Life/Mercury
Progress (1990)
Long Road (1991) Cohiba
Big Timer (1993) VP
Visa (1994) Greensleeves
Junior Reid & The Bloods (1995) RAS 
Showers Of Blessings (1995)
Listen To The Voices (1996) RAS
RAS Portraits (1997) RAS
Big Timer (2000)
Emmanuel Calling (2000) JR Productions and One Blood Music, Jamaica. 
Rasta Government (2003) Penitentiary
Double Top (2005) Tamoki Wambesi (with Cornell Campbell)
Firehouse Clash (with Don Carlos)
Live in Berkeley (2007) 2B1

แหล่งข้อมูลอื่น
Official MySpace Page
Junior Reid's productions
Discogs: Junior Reid